เงินบาทเปิดตลาด 30.63/65
&nbsp;ธนาคารซีไอเอ็มบีไทย รายงาน เงินบาทเปิดตลาด 30.63/65 อ่อนค่าตามภูมิภาคหลังนักลงทุนกลับมาถือดอลลาร์
21 ม.ค. 2554

ธนาคารซีไอเอ็มบีไทย รายงาน เงินบาทเปิดตลาด 30.63/65 อ่อนค่าตามภูมิภาคหลังนักลงทุนกลับมาถือดอลลาร์
นักบริหารเงินของธนาคารซีไอเอ็มบีไทย กล่าวว่า เงินบาทเปิดตลาดเมื่อช่วงเช้าที่ผ่านมาที่ระดับ 30.63/65 บาท/ดอลลาร์ อ่อนค่าจากวานนี้ที่ปิดตลาดที่ระดับ 30.53/55 บาท/ดอลลาร์ และขณะนี้ก็เคลื่อนไหวที่ระดับนี้ หลังจากตัวเลขของสหรัฐฯ คือ ตัวเลขการจ้างงานและตัวเลขยอดขายบ้านออกมาค่อนข้างดีเกินคาด 
นอกจากนี้ ตลาดยังกังวลเรื่องจีนด้วยว่าอาจจะมีการชะลอการเติบโตทางเศรษฐกิจ คนเลยกังวลว่าเศรษฐกิจโลกจะหดตัวลงหรือเปล่า เลยกลับมาถือดอลลาร์กัน ทำให้อัตราแลกเปลี่ยนทุกสกุลอ่อนค่าลงมาหมด 
โดยล่าสุดเงินเยนอยู่ที่ระดับ 83.02/10 เยน/ดอลลาร์ จากวานนี้ที่ปิดตลาดที่ระดับ 82.15/19 เยน/ดอลลาร์ ส่วนเงินยูโรอยู่ที่ระดับ 1.3465/1.3470 ดอลลาร์/ยูโร จากวานนี้ที่ปิดตลาดที่ระดับ 1.3500/3504 ดอลลาร์/ยูโร
สำหรับทิศทางเงินบาทวันนี้คาดว่าจะเคลื่อนไหวในกรอบ 30.50-30.70 บาท/ดอลลาร์